Lapse kasvatamine pole kerge töö.
Paljudele on see tundlik teema.
Nii ongi lastekasvatusest rääkides tähtis meeles pidada,
et tegu on tundliku teemaga,
kus keegi meist pole meister.
Piiblit uurides näeme,
et ka Jumala jaoks on lastekasvatusega seonduv
keeruline teema.
Me soov on, et me lastel oleks hea,
et neil läheks hästi
ja nad teeksid oma elus tarku otsuseid.
See on meie eesmärk.
See on ka Jumala tahe.
Aga alati ei lähe nii.
Lapsevanemana tean, et mõnikord on see väga keeruline.
Sest igal inimesel - sh igal lapsel ja noorel on oma tahe.
Ja nii peabki olema.
Aga rääkides kasvatusest,
siis me räägime südame harimisest.
Sest kasvatamine on alati seotud südamega.
Südamete ühtsusega.
Vanema südamega ja lapse südamega.
Kasvatus ei tähenda vaid käske, korraldusi ja tarkust.
Tõeline kasvatus, mis meid päriselt õpetab,
on südamest tulev õpetus.
Süda on nii tähtis, kuna Jumal on armastus
ja Ta on loonud igaühe meist armastusest sõltuvaks.
Me oleme armastusest sõltuvad
nõnda nagu kala veest või lind õhust.
Kui tõmbad järvest ahvena välja ja asetad ta kaldale,
ei teki talle iseenesest jalgu ja ta ei hakka ka kõndima,
vaid ta sureb, sest ta on loodud elama vees.
Sama lugu on inimesega, kui ta ei koge armastust.
Ei saa muidugi öelda, et sellisest inimesest ei saaks inimest,
aga inimene saab hingehaavad
ja ei käitu siis selliselt nagu ta peaks.
Armastuse puudus põhjustab hingehaavu.
Inimesed, kes pole kunagi armastust kogenud,
võivad jõuda oma eluga punkti,
kus peavad otsima abi psühhiaatriahaiglast.
Olen ise töötanud psühhiaatriahaiglas,
mis polnud just positiivne kogemus.
Psüholoogina ma mõistan, et kõige tähtsam asi elus on armastus.
Armastus on ka lastekasvatmisel kõige tähtsam.
Tahan kasutada näitliku vahendina tassi,
mis sümboliseerib hetkel südant.
See pole mitte ainult lapse, vaid inimese süda üldiselt.
Jumala tahe on, et me süda oleks terve.
Täpselt nagu see tass.
Nagu ma ennist ütlesin,
on me süda loodud elama armastusest.
Täpselt nagu tassi mõte on saada millegagi täidetud.
Kas pole nii?
Õhku ei saa ju juua.
Tass on loodud selleks, et saada millegagi täidetud.
Samuti on inimese süda loodud selliselt,
et see igatseb saada täidetud millegagi.
See aga, mis teeb südamest toimiva, tuksuva, elava,
innustunud, rahuliku hästi toimiva südame, on armastus.
Sest selleks on ta loodud.
Kui see veekann siin sümboliseerib armastust,
siis sel otstarbel ongi tass loodud,
et see saaks täituda, täituda, täituda armastusega.
Kui süda on teve ja rikkumata, püsib see armastus selles.
Mis aga juhtub, kui sinna juurde valada?
See hakkab üle ajama.
Piiblis on kirjas, et me armastame,
kuna Jumal on meid enne armastanud.
Selline on ka lapse süda.
See on loodud igatsema armastust väikesest peale.
Väikese lapse jaoks pole piisav,
kui teda vaid toidetakse ja hoitakse soojas.
Vaid iga vastsündinu igatseb süle, armastuse ja läheduse järele.
Kristlasena soovin öelda,
et armastust pole võimalik millegagi asendada.
Isegi palve ei suuda asendada armastust.
Kohtusin kord inimesega, kes oli mures oma lapse pärast,
kes tegi halbu valikuid ja elas halba elu.
Ema ütles, et on palvetanud lapse eest nii palju,
mistõttu kuidas selline asi küll võimalik on?
Küsisin, on ta ka lapsega koos aega veetnud?
On ta temast hoolinud ja talle üle pika aja helistanud?
Väljendanud lihtsalt armastust.
Ema jäi mõttesse.
Armastust pole võimalik millegagi asendada.
Piiblis on kirjas,
et kui meil oleks kogu usk, et liigutada mägesid,
aga meil poleks armastust,
poleks meist ühtigi.
Selle põhjus on, et meid on loodud sõltuvaks armastusest.
Kogedes piisavalt armastust, hakkab see üle voolama.
Kui kogesin esmakordselt Jumala armastust,
voolas see minust välja.
On hea teada, et Jumal tahab täita igaühe meie südame.
Ta tahab täita iga januneva südame oma armastusega,
nii et sinugi süda võiks voolata üle.
Olgu su süda milline iganes,
Jumal on võimeline täitma su südame vanemana,
et ka sina isana ja emana võid täituda Tema armastusega,
et sul oleks anda oma lapsele.
Võid mõelda, et sul oli nii raske lapsepõlv
ja sul pole aimugi, millest ma räägin.
See võibki nii olla.
Aga Jumal on võimeline ka selle lahendama.
Sellega peab nüüd ettevaatlik olema.
Panen selle korraks kõrvale.
Elu paneb meid kõvasti proovile.
See on fakt, et kuni elame siin maailmas,
kogeb igaüks meist erinevaid vastasseise.
Mõnikord lausa nii, et saame haavata.
Ja mõnikord kohe ikka korralikult.
Lausa nii, et me süda on täis haavu.
Need võivad olla solvumised, halvad sõnad
või koolikiusamine.
Mis iganes see siis on.
Halvimal juhul füüsiline vägivald.
Need põhjustavad südamesse haavu.
Ja kui siis keegi proovib armastada,
voolab see lihtsalt välja.
See ei jää pidama.
See on ilmselt kõigile meile tuttav,
et kui oleme piisavalt palju haiget saanud,
ei oma naeratus enam mingit tähtsust.
Või nii öelda ilusad sõnad.
Ja siis võib juhtuda nii,
et me vanematena või ka lastena teeme nii,
öeldes: "Tänan, ei! Ma ei vaja sinu armastust!"
Me võime ju proovida seda ikkagi anda,
aga see ei jõua kohale.
Nii võib juhtuda.
Võib ka juhutuda,
et üritame oma vahenditega neid haavu lappida.
Plaaster esindab meie oma üritamist.
Üritame olla super tugevad: "Mul pole vaja! Ma ei hooli!"
Kuid need oma plaastrid väga ei aita.
Tõde on see, et mida kõvem väline koor,
seda rohkem haavu seal südames tegelikult on.
Mis siis aitaks?
Aitab andeksandmine.
Sellepärast on mul siin "Jeesuse-teip".
See teip on oma nime vääriline.
Ma ei pilka Issanda nime, vaid see on lihtsalt nii hea võrdlus.
Jeesus on see, kes on võimeline me südame täielikult parandama.
Tema arm ja andeksandmine tervendab
ja loob me südame uueks.
Mõistes, et kõik meie patud -
meie ja kogu inimkonna patud on lepitatud
ja kõigile meile on kõik andeks antud,
siis kui me võtame selle andeksandmise vastu,
kuna oleme kõik teinud vigu ja pattu,
tuleb arm meie ellu.
Võttes aga vastu selle armu ja armastuse,
terveneb ka me süda.
Räägin sellest, sest see on nii oluline;
sest kasvatus saab alguse sinu ja minu südamest.
Selleks, et saaksime olla "head kasvatajad"
ja armastuse anumad,
peab me oma süda olema terve.
Nii et, kui Jumal laseb oma armastusel siis voolata,
ajab see jälle üle ääre.
Nii et anna andeks.
Ole ka kiire paluma andeks.
Anna oma vanematele andeks.
Andesta oma vanematele
ja kõigile, kes on sinu vastu eksinud.
Anna oma abikaasale andeks.
Anna kogu aeg andeks.
Püsi andeksandmises, sest siis püsib su süda vabana
ja sa võid kasvatada oma lapsi avatud südame ja armastusega.
Aamen.
Siinkohal aga ühe vaataja saadetud küsimus.
Me saatesse võib saata soomekeelseid küsimusi
aadressile: apuakasvatukseen@tv7.fi
On tulnud järgmine küsimus:
"Mida teha, kui vanematel on erinevad vaated lastekasvatusele?"
See on hea küsimus,
sest see võib paljudes peredes põhjustada vaidlusi ja tülisid.
Esmalt tahan öelda,
et lastekasvatuse osas tekivad sageli riiud just siis,
kui abikaasadel või paaril pole oma suhe korras.
Nii oleks esmalt hea sellele mõelda.
See, kuidas lapsi kasvatada, saab sageli riiu põhjuseks siis,
kui abikaasedel on omavahel arusaamatusi
ja nad ei saa ka muidu omavahel läbi.
Tavaliselt kajastub see just neis asjus.
Seetõttu ongi mu esmane nõuanne seotud sellega,
et kui te olete paarina üksteisest eemaldunud
ja teie suhe pole korras,
siis erimeelsused lastekasvatuse osas võivad olla peegelduseks sellest.
Sest kui paaril on kõik korras ja omavaheline suhe on korras,
peegeldub sellest tavaliselt vaid heaolu
ja eriarvamused võivad esineda teemal,
mis kell lapsed magama panna.
See pole midagi suurt.
Aga kui on radikaalselt erinevad arusaamad...
Kui näiteks üks paariline on kasvanud vabakasvatuse õhkkonnas
ja teine on saanud väga range kasvatuse,
siis oleks hea mõelda - ehk isegi nende saadete kaasabil,
milline on Jumala tahe?
Milline on õige viis kasvatada?
Piibel annab meile palju häid teadmisi
ja usun, et ka nende saadete kaudu saab head õpetust,
kuidas Jumal tahab, et me oma lapsi kasvataksime
See aitab meil mõista,
mis on me kasvatusmeetodis hea ja Jumalast
ja mis seda ei ole.
Kui märkame oma käitumise ja harjumuste juures midagi,
mis ei ole ülesehitavad ega kanna head vilja,
tasub alandlikult peeglisse vaadata
ja mõelda, et ehk ongi mu naisel õigus
ja meil tasuks toimida hoopis teistmoodi.
Puud tuntakse selle viljast.
"Millist mõju antud käitumine me lastele avaldab?"
Selline kriitiline lähenemine on minu arvates hea,
et milline teguviis on hea ja milline ei.
Loodetavasti oli sellest natukenegi abi.
Sa ei pea üksi hakkama saama.
Eestis on kristlikke lasteaedu ja koole,
mis lisaks kogudustele toetavad kristlikku kasvatust.
Kui soovid rohkem teada saada meie töö ja tegevuse kohta,
siis külasta meie kodulehekülge, mida näed ekraanil.
Sealt on võimalus tellida meie soomekeelset infolehte
ja raamatuid, mis on abiks ka laste kasvatamisel.
Kõige olulisem aga on see,
et sa õpid nende raamatute kaudu tundma paremini Jumalat.
Ja kui sa õpid paremini tundma oma taevast Isa,
sujub ka kõik muu paremini.
Õnnistusi, jõudu ja tarkust laste kasvatamisel
ja tea, et sa pole selles sugugi üksi.
Võid saata meile ka küsimusi ja palvesoove.
Palvetame igaühe eest.
Ole õnnistatud!
Laste kasvatamine on väga tähtis asi.
Seetõttu on ka antud saade eetris.
Soovides toetada TV7 tööd, võid helistada 900 1770 (hind 10 eur)
või teha pangaülekande, leides me andmed www.tv7.ee
Ole õnnistatud ja tea, et toetades TV7 kanalit,
toetad kristlikku tööd Eestimaal. Aamen.
Tõlge: Kätlyn Nairismägi